#

# Referat

**Møtetid: Onsdag 2018-02-14 kl.19.00-21:00.**

**Møtested: Kroer kirkestue**

**Til stede**

Leder Svend-Kristian Martinsen

Nestleder Sigrid Hjørnegård

Medlem Asbjørn Rønning

Medlem Inger-Lise Norseth Stubberud

Prest Jan Kay Krystad (sokneprest). Fra kl 2015.

Forfall Alexander Krohg Plur

 Linda Janson-Haddal

Referent Sigrid

**Hengesak 2017/26**

* Sportsandakt på Trampen

Vedtak: SKM tar kontakt med Inger Sundheim om å legge det inn i Freskuka til høsten

**Orienteringssaker**

* Ås kommune har bevilget kr. 2.500.000 til renovering av Kroer kirke.
* Kommunen stiller med Monica Lislerud som prosjektleder, samme som for Ås kirke.

Hun er utdannet bygg-ingeniør og bedriftsøkonom – og driver nå eget firma med prosjektledelse.

* + Spørsmål: Vil kirken bli stengt når kirken restaureres?
* Kirkeverge Astrid Holmsen Krogh slutter pr. 1. mai for å bli kirkeverge i Bærum. Stillingen er utlyst med søknadsfrist 23. febr.
* Endret offerliste. Ofringen på to søndager i vinter har byttet plass (14.1. og 18.2.)
* Seks 50-års-konfirmanter er innbudt. Foreløpig har fire (Øyvind, Anders, Else Marit og Steinar) svart at de kommer (evt m/partner). En av de seks har svart at han (Odd Thoralf) ble konfirmert i Ås kirke, en ikke svart.
* Kateket Jenny kunne ikke komme vårt møte denne gangen Ref sak 21. Hun er invitert til neste møte.

**Sak 2018/01 Grønt Utvalg for Ås og Kroer**

* Forespørsel fra Torger Gillebo som ønsker å bli invitert til møte i Kroer MR 18. april for å informere om arbeidet i Grønt utvalg.

Vedtak: Gillebo inviteres til neste møte i MR. Asbjørn forespør Gro Elin Vinnes Tutturen om å bli Kroer MRs representant i utvalget.

**Sak 2018/02 Gjennomgang av leders utkast til årsmelding og regnskap.**

* MR gikk gjennom utkast til årsmelding. Full enighet om at utkastet var meget bra! Det kom noen små forslag til endringer som ble tatt inn i teksten. I forbindelse med regnskapet diskuterte MR om vi skal sette av midler til egne tiltak ifb oppussingsprosjektet, ref liste under eventuelt.

Vedtak: Utkastet til årsmelding ble godkjent. Regnskapet godkjennes.

**Sak 2018/03 Flere Salmebøker**

* Det er for få bøker ved store anledninger.
* Pris pr. stk. kr. 356. Totalt 8.900 kr. (Menighetsutgave)

Vedtak: Det kjøpes inn 25 nye salmebøker.

**Sak 2018/04 Hyller til salmebøker**

* Vi bør ha plass til 125 salmebøker med innstukket program (A5=148x210mm).
* Hylle: høyde 212, dybde 150, lengde ca. 5m
* Har vi en møbelsnekker blant oss?
* Trehvit furu eller gråmalt (som krakkene)

Vedtak: Asbjørn spør naboen sin om han kan lage hyller til kirken. Bør males grå som krakkene.

**Sak 2018/05 Utvidelse av audiovisuell løsning for Kroer kirke**

* + Spørsmål til vurdering:
	+ Bør vi ha en permanent installasjon av projektor/PC og lerret for å vise salmer/sanger og bilde/video. Vil også kreve en egen PC og nettverk. Betjening/plassering.
	+ Mixepult/aktive høyttalere for lyd fra sang/instrument-mikrofoner. Betjening (fra mobiltelefon/nettbrett)/plassering. Krever trådløst nett.
	+ Spotlighter
	+ Notelys
	+ Utstyret bør være tilnærmet «usynlig» når det ikke er i bruk.
	+ Vurdere hva som bør være permanent/semipermanent/mobilt.
* Rådføre med konsulent

Vedtak: MR ber Alexander vurdere ulike alternativ og komme med forslag til løsninger som MR kan diskutere på neste møte.

Evt.

* Fasteaksjon 20. mars: Det er bare 5 konfirmanter så vi trenger flere bøssebærere.
	+ Asbjørn spør under gudstjenesten førstkommende søndag om noen har mulighet til å delta.
	+ Linda: Kan du også legge ut en "etterlysning" på facebook?
* Solcelletak – SKM orienterte om mulig prosjekt som bør vurderes ifb restaureringen.
* Andre vedlikeholdssaker (huskeliste)
	+ Nye sitteputer i benkene (evt. rep)
	+ Rep. Stasstoler, Bjørg Sildnes har anledning til å gjøre jobben. Målet er å gjøre det før bryllupet 7.7.
		- Vedtak: SKM snakker med Bjørg Sildnes
	+ Stemming av orgel (evt. med luftbuffer-ventil). Vi har fått tilbud, men avventer til vi ser planen for restaureringsprosjektet. Bør gjøres samtidig.
* Årsmøte 22.april
	+ Annonse – Linda ordner?
	+ Info på facebook – Linda?
	+ SKM sjekker med kirkevergen om prosjektlederen kan informere om oppussingsprosjektet på årsmøtet til Kroer MR
	+ Saker
		- Regnskap
		- Årsrapport
		- Vakanser